
Republika Srbija
Opština Tutin
Opštinsko vijeće 
Broj: 560543-1/2026
Datum: 12.02.2026. god.
T u t i n 



Na osnovu  člana  70. Statuta opštine Tutin („Sl. list Opštine Tutin 1/2019), člana 49. Poslovnika Opstinskog vijeća (“Službeni list Opštine Tutin” br. 8/19) i člana 134a Zakona o planiranju i izgradnji (Sl. glasnik RS broj:72/2009,81/2009-ispravka, 64/2010-odluka US, 243/2011, 121/2012, 42/2013-US, 50/2013-US, 98/2013-US, 132/2014, 145/2014,83/2018, 31/2019, 37/2019-dr zakon, 9/2020, 52/2021 i 62/2023) Opštinsko vijeće opštine Tutin na sjednici održanoj dana 12.02.2026.  godine, donosi

ODLUKU O PRENOSU INVESTITORSKOG PRAVA NA
 „PUTEVI SRBIJE“ d.o.o.

Član 1.

PREDMET ODLUKE

Ovom odlukom uređuje se prenos investitorskog prava sa Opštine Tutin na „Putevi Srbije“ d.o.o., Bulevar kralјa Aleksandra 282, Beograd (Zvezdara), matični broj:20132248, PIB 104260456 u vezi sa realizacijom nastavka radova na infrastrukturnom objektu  započetih u 2025.godini na teritoriji opštine, u skladu sa članom 134a. Zakona o planiranju i izgradnji.
   
Član 2.

OSNOVI ZA PRENOS INVESTITORSKOG PRAVA

Na osnovu odredbe Zakona o planiranju i izgradnji, kao i predhodnih dogovora sa „Putevi Srbije“ d.o.o., Opštinsko vijeće donosi odluku o prenosu investitorskog prava za nastavak projekta u oblasti infrastrukture započetog u 2025.godini na rehabilitaciji lokalnog puta za Zapadni Mojstir, L=4,66km od značaja za opštinu Tutin, sa cilјem pobolјšanja saobraćajne infrastrukture. 

Član 3.

SADRŽAJ PRENOSA INVESTITORSKOG PRAVA

Investitorsko pravo koje se prenosi uklјučuje sledeće:
1. Pravo na planiranje, projektovanje, rehabilitaciju i održavanje saobraćajne infrastrukture.
2. Pravo na sprovođenje postupka izbora izvođača radova, kao i nadzor nad realizacijom tih radova.
3. Obaveze praćenja usklađenosti sa svim važećim Zakonima, pravilnicima i normama koji regulišu održavanje infrastrukturnih objekata.
4. Odgovornost za završetak projekata u skladu sa planiranim rokovima i budžetom.


Član 4.

OBAVEZE I ODGOVORNOSTI

 „Putevi Srbija“ d.o.o. će preuzeti sve odgovornosti koje se odnose na investitorske aktivnosti, uklјučujući finansijsko planiranje, realizaciju i obezbeđenje potrebnih dozvola, saglasnosti i drugih administrativnih akata. Opština Tutin će i dalјe imati nadzor i pružati potrebnu administrativnu podršku. 

Član 5.
    
Svi ostali aspekti prenosa investitorskog prava biće definisani posebnom ugovornom dokumentacijom između Opštine Tutin i „Putevi Srbije“ d.o.o., u skladu sa važećim zakonima i pravilnicima. 

Član 6.

Ova odluka stupa na snagu danom usvajanja na sjednici Opštinskog veća i biće objavlјena u „Službenom Listu“ Opštine Tutin. 


O B R A Z L O Ž E NJ E

Odluka se donosi u cilјu efikasnije realizacije infrastrukturnih projekata koji su od interesa za razvoj saobraćajne infrastrukture na teritoriji opštine, čime će se obezbediti bolјa povezanost i kvalitet usluga za sve građane.



                                                                                  Predsjedavajuća Opštinskog vijeća
								  Selma Kučević

